open-index/open-wikipedia-markdown huggingface dataset:
Charok Chong Hom

**Charok Chong Hom** (), atau juga dikenali sebagai **Charuk Chong Hom**, **Carok Chong Hom**, **Caruk Chong Hom** dan **Charok Chan Hom** ialah sebatang sungai di Daerah Padang Terap, iaitu salah satu daerah di Kedah Darul Aman, Malaysia.

## Sejarah
Nama "Charok Chan Hom" pertama kali direkodkan dalam gazetir, "*Gazetter (No. 11) – Malay States*" yang diterbitkan pada tahun 1944.

## Geografi
Lokasi koordinat Charok Chom Hong ialah . Mengikut topografi kawasan, lembah sungai Charok Chong Hom terletak di anggaran ketinggian dari atas min aras laut mencecah . Ia terletak kira-kira  ke arah utara dari ibu negara Malaysia, Kuala Lumpur. 

Charok Chong Hom yang mempunyai panjang kira-kira  merupakan sebuah sungai yang berasal daripada Bukit Nguan, berdekatan dengan kawasan perkampungan Kampung Pumu, kira-kira di koordinat . Charok Chong Hom akan menelusuri kawasan perhutanan tebal, iaitu Hutan Simpanan Kekal (HSK) Koh Mai, di kawasan pedalaman Mukim Batang Tunggang Kiri. Charok Chang Hom akan bermuara di Sungai Seraya (atau Sungei Seraya), sebaik sahaja memasuki utara kawasan perkampungan Kampung Seraya, di koordinat .

## Lihat juga
* Senarai sungai di Malaysia

## Rujukan


## Pautan luar
*
Hubungan Brunei–Rusia

Brunei dan Rusia menjalin hubungan diplomatik pada 1991. Brunei mengekalkan kedutaan di Moscow, manakala duta Rusia ke Malaysia ditauliahkan ke Brunei sebagai seorang duta bukan pemastautin.

## Sejarah

### Zaman Soviet
Pada 1987, Mikhail Gorbachev menggesa penubuhan hubungan diplomatik dengan Brunei. Walaupun duta Soviet ke Singapura cuba mewujudkan hubungan tersebut dengan Brunei pada tahun 1988, Kesultanan tidak bersedia untuk menjalin hubungan dengan Soviet pada masa itu. Pada 1 Oktober 1991, Brunei menjalinkan hubungan dengan Kesatuan Soviet.

### Zaman Rusia moden

Pada 2000, Presiden Vladimir Putin tiba di Brunei untuk sidang kemuncak Kerjasama Ekonomi Asia-Pasifik bertemu dengan Sultan Brunei, Hassanal Bolkiah, di Istana Nurul Iman.
Pada 10 Jun 2005, Sultan Brunei, Hassanal Bolkiah, membuat lawatan rasmi pertama ke Rusia selaku ketua negara Brunei. Menurut Gennady Chufrin, Ahli Koresponden Akademi Sains Rusia, lawatan itu menandakan satu langkah serius ke arah penubuhan hubungan dua hala.

Pada 1 Disember 2008, Perdana Menteri Vladimir Putin menandatangani perintah untuk menubuhkan kedutaan Rusia di Bandar Seri Begawan. Andrei Nesterenko, jurucakap bagi Kementerian Luar Negeri Rusia berkata bahawa penubuhan kedutaan Rusia di ibu negara Brunei akan membantu merancakkan isu-isu berkenaan hubungan Brunei-Rusia.

## Rujukan
Hubungan Brunei–New Zealand

Brunei dan New Zealand menubuhkan hubungan diplomatik pada tahun 1984. Suruhanjaya tinggi Brunei di Bandar Seri Begawan ditauliahkan ke New Zealand, manakala suruhanjaya tinggi New Zealand di Kuala Lumpur ditauliahkan ke Brunei.

## Sejarah
Hubungan antara kedua-dua negara telah terjalin sejak 5 Mei 1984. Hubungan ini sentiasa mesra dan positif dengan kerjasama sedemikian dalam perdagangan pendidikan dan pertahanan.

## Hubungan ekonomi
Beberapa memorandum persefahaman telah ditandatangani antara kedua-dua negara. Pada 2012, jumlah perdagangan mencecah NZ$1.2 bilion, dengan eksport utama New Zealand ke Brunei ialah hasil tenusu, manakala bahan eksport utama Brunei ke New Zealand biasanya ialah minyak mentah.

## Hubungan pendidikan
Dalam bidang pendidikan, satu memorandum persefahaman telah ditandatangani antara kerajaan Brunei dan Universiti Otago, di mana ia akan membawa sebilangan kecil pelajar perubatan dan pergigian dari Brunei ke New Zealand. Universiti Lincoln juga mempunyai hubungan dengan Brunei, dan pada masa ini, terdapat kira-kira 100 pelajar Brunei yang belajar di New Zealand dengan Brunei kerap mengambil ramai guru dari negara itu.

## Hubungan pertahanan
Hubungan pertahanan yang berterusan dijalankan terutamanya dalam latihan ketenteraan dan bantuan latihan.

## Rujukan
Hubungan Australia–Brunei

Australia dan Brunei menjalinkan hubungan diplomatik pada tahun 1984. Australia mempunyai suruhanjaya tinggi di Bandar Seri Begawan, dan Brunei mempunyai suruhanjaya tinggi di Canberra.

## Sejarah
Hubungan antara kedua-dua negara boleh dikesan semasa Perang Dunia II apabila Tentera Australia memainkan peranan penting untuk membebaskan Brunei daripada pendudukan Jepun pada 1945. Hubungan semasa antara kedua-dua negara terjalin sejak 1984 apabila Australia menjadi antara negara pertama yang menjalinkan hubungan diplomatik dengan Brunei. Kedua-dua negara telah menikmati hubungan mesra sebelum tahun 1959 apabila Brunei memperoleh pemerintahan sendiri. Kini, hubungan itu tertumpu terutamanya kepada pertahanan dan keselamatan, pendidikan, serta perdagangan.

## Hubungan ekonomi
Dari 2012 hingga 2013, Brunei disenaraikan sebagai rakan dagangan ke-39 terbesar Australia dengan jumlah perdagangan dua hala antara kedua-dua negara mencecah U$1.026 bilion. Petroleum mentah Brunei merangkumi U$978 juta jumlah perdagangan. Terdapat juga beberapa guru Australia dan profesional lain bekerja di Brunei, manakala Australia menjadi salah satu destinasi bagi pelajar-pelajar Brunei.

## Hubungan pertahanan
Kedua-dua negara menikmati hubungan pertahanan, khususnya dalam latihan ketenteraan.

## Rujukan
Hubungan Brunei–Perancis

Brunei dan Perancis mempunyai hubungan diplomatik sejak 1984. Brunei mempunyai kedutaan di Paris, dan Perancis mempunyai kedutaan di Bandar Seri Begawan.

## Sejarah

Hubungan antara kedua-dua negara telah ditubuhkan sejak 8 Mei 1984. Pada tahun 1996, Hassanal Bolkiah membuat lawatan negeri pertama ke Perancis untuk lawatan pertukaran yang dipromosikan antara pegawai-pegawai kedua-dua negara.

## Hubungan ekonomi
Pada tahun 2011, perdagangan antara kedua-dua negara mencapai €10 juta. Kedua-dua syarikat dari Brunei dan Perancis juga meneroka peluang dalam industri minyak dan gas, Dan syarikat Perancis berusaha meneroka kemungkinan usaha sama dengan rakan kongsi Brunei. Dalam penerbangan, Penerbangan DiRaja Brunei (RBA) telah menandatangani perjanjian perkongsian kejuruteraan 12 tahun dengan Air France-KLM.

## Hubungan pertahanan
Terdapat juga kerjasama pertahanan antara Brunei dan Perancis sejak menandatangani memorandum persefahaman pada 1999.

## Rujukan

## Further reading
* JDWC MEETING WITH FRANCE Kementerian Pertahanan Brunei
Pengamukan Huwara 2023

Pada 26 Februari, ramai penetap Israel mengamuk lewat malam dengan ganas di Huwara dan kampung lain di utara Tebing Barat, meninggalkan seorang penduduk tempat meninggal dunia dan 100 orang yang lain tercedera, empat orang cedera parah, dan bandarnya dibakar. Peristiwa ini ledakan yang paling teruk bagi keganasan penetap Israel dalam dekad-dekad ini.

## Lihat juga
*Garis masa konflik Israeli–Palestin pada 2023
*Keganasan penetap Israel

## Rujukan
Bahasa Komering

**Bahasa Komering** ialah salah satu bahagian daripada keluarga bahasa Lampungik yang dituturkan oleh orang Komering, kumpulan etnik peribumi yang berasal dari wilayah Komering di kawasan Sungai Komering, Sumatera Selatan, Indonesia.

## Pengelasan
Bahasa Komering tergolong dalam rumpun linguistik Lampung, iaitu salah satu rumpun-rumpun Austronesia. Bahasa ini juga dipertuturkan sekitar 4.7 ratus ribu orang.

## Rujukan

## Bibliografi
* Adelaar, Alexander, *The Austronesian Languages of Asia and Madagascar: A Historical Perspective*, The Austronesian Languages of Asia and Madagascar, pp.&nbsp;1–42, Routledge Language Family Series, Londres, Routledge, 2005, 
* Walker, Dale F., *[http://sealang.net/archives/nusa/pdf/nusa-v1-p11-22.pdf A Lexical Study of Lampung Dialects]*, Miscellaneous Studies in Indonesian and Languages in Indonesia, Part I (editor: John W. M. Verhaar), NUSA Linguistic Studies in Indonesian and Languages of Indonesia, Volume 1, pp.&nbsp;11–21, Jakarta, Badan Penyelenggara Seri NUSA, 1975.
* Walker, Dale F., *[http://sealang.net/archives/nusa/pdf/nusa-v2.pdf A Grammar of the Lampung Language: the Pesisir Dialect of Way Lima]*, NUSA Linguistic Studies in Indonesian and Languages of Indonesia, Volume 2, Jakarta, Badan Penyelenggara Seri NUSA, 1976.
* Sofjan Abdurrahman, and Colin Yallop. *[http://sealang.net/archives/nusa/pdf/nusa-v7-p11-18.pdf A Brief Outline of Komering Phonology and Morphology]*, Miscellaneous studies in Indonesian and languages in Indonesia, Part VI (editor: Amran Halim), NUSA Linguistic Studies in Indonesian and Languages of Indonesia, Volume 7, pp. 11-18, Jakarta, Universitas Katolik Indonesia Atma Jaya, 1979.
Bahasa Loncong

**Bahasa Orang Laut** atau ***Loncong***, adalah salah satu daripada bahasa-bahasa Melayik. Ia merupakan salah satu daripada beberapa bahasa ibunda Orang Laut di pulau Bangka dan Belitung di Indonesia, dan mungkin merupakan dua bahasa yang berbeza. Anderbeck (2012) menganggap terdapat kumpulan bahasa genetik Orang Laut, yang merangkumi subkumpulan Kedah, Riau, dan Sekak. Bahasa Duano pula adalah berbeza, dan tidak membentuk sebahagian daripada kumpulan ini.

## Rujukan

## Bacaan lanjut
*Anderbeck, Karl. 2012. The Malayic-speaking; Orang Laut Dialects and directions for research. Wacana, 14(2): 265-312.
*Blench, Roger. 2016. "The linguistic background to Southeast Asian sea nomadism". In *Sea nomads of Southeast Asia: past and present*. Bérénice Bellina, Roger M. Blench & Jean-Christophe Galipaud eds. Singapore: NUS Press.
Bahasa Lubu

**Bahasa Lubu** ialah bahasa Melayu yang dituturkan oleh orang Lubu di pulau Sumatera di Indonesia. Ia dikelilingi oleh penutur bahasa Batak Mandailing.

## Rujukan
Bahasa Pekal

**Pekal** ialah sejenis bahasa Melayik yang dituturkan oleh sekitar 30 ribu orang di pulau Sumatera di Indonesia, secara khusus, Kabupaten Mukomuko di Provinsi Bengkulu. Ia tidak boleh dikelirukan dengan bahasa/dialek Mukomuko yang lebih berkait rapat, tetapi berbeza dengan Pekal. Ia juga mempunyai pengaruh yang besar daripada bahasa Rejang yang merupakan bahasa yang paling banyak digunakan di wilayah itu.

## Perbandingan

## Rujukan
Bahasa Sigulai

**Bahasa Sikule** (juga dipanggil **Sibigo**, **Sigulai**, **Ageumeui**, atau **Wali Banuah**) ialah sebuah bahasa Austronesia yang dituturkan di pulau Simeulue di luar pantai barat Sumatera, Indonesia. Ia tergolong dalam cabang bahasa Melayu-Polinesia dalam bahasa Austronesia. Sikule ialah salah satu daripada bahasa-bahasa Kepulauan Sawar-Sumatera Barat Laut.

Sikule dituturkan di Salang, Alafan dan Simeulue Barat di utara pulau Simeulue. Ia nampaknya berkaitan dengan bahasa Nias. Ethnologue menyenaraikan *Lekon* dan *Tapah* sebagai dialek. Bahasa Simeulue pula dituturkan di seluruh Simeulue di luar Alafan, manakala Jamu (juga dipanggil *Kamano*), terkait dengan Minangkabau, dituturkan di ibu kota Sinabang.

## Rujukan

### Bibliografi
* Adelaar, Alexander, *The Austronesian Languages of Asia and Madagascar: A Historical Perspective*, The Austronesian Languages of Asia and Madagascar, pp. 1-42, Routledge Language Family Series, London, Routledge, 2005, 
* Nothofer, Bernd, *The Barrier Island Languages in the Austronesian Language Family*, Focal II: Papers From the Fourth International Conference on Austronesian Linguistics, pp. 87-109, Pacific Linguistics, Series C 94, Canberra, Research School of Pacific and Asian Studies, The Australian National University, 1986.
* 
*
Bahasa Lampung Nyo

**Lampung Nyo** ialah sebuah dialek bahasa Lampung yang dituturkan di bahagian selatan dan timur Provinsi Lampung. Bahasa ini termasuk dalam rumpun bahasa Lampung.

## Pautan luar
* kamus.lampung.cc, "Kamus Bahasa Lampung Online Dialek O" 
*
Bahasa Aoheng

**Bahasa Aoheng** atau **Penihing**, ialah sebuah bahasa Kayan dari Kalimantan Timur, Indonesia, salah satu daripada beberapa yang dituturkan oleh orang Penan.

## Rujukan
Bahasa Aput

**Punan Aput**, atau **Aput**, ialah sejenis bahasa Punan dari Kalimantan Timur, Indonesia, dan merupakan salah satu daripada beberapa bahasa yang dituturkan oleh orang Punan.

## Rujukan
Bahasa Segai

**Bahasa Segai**, juga dikenali sebagai **Punan Kelai**, ialah sebuah bahasa Kayan yang dituturkan dalam beberapa komuniti di sepanjang Sungai Kelai, Kabupaten Berau, Kalimantan Timur, Indonesia.

## Rujukan
Amirul Asyhwad

**Ahmad Amirul Asyhwad Ahmad Nizan** (lahir 28 September 1996) ialah seorang pelakon lelaki Malaysia .

## Filemografi
### Drama

### Telefilem

## Rujukan
Bahasa Simeulue

**Bahasa Simeulue** ialah sebuah bahasa yang dituturkan oleh orang Simeulue di Simeulue, luar pantai barat Sumatera, Indonesia.

## Jenis
Simeulue dituturkan di lima daripada lapan kecamatan di Kabupaten Simeulue. Ia merangkumi dua dialek.
* **Defayan**: dituturkan di empat mukim timur Teupah Selatan, Simeulue Timur, Teupah Barat, dan Teluk Dalam
* **Simolol** (dialek prestij): dituturkan di sekitar Kampung Aie dan Simeulue Tengah
* **Leukon**: dituturkan di dua kampung di Alafan, iaitu Langi dan Lafakha.
* **Haloban**: dituturkan di dua kampung di Kepulauan Banyak, iaitu Haloban dan Asantola.

Bahasa Sikule pula, terkait dengan bahasa Nias, dituturkan di Salang, Alafan dan Simeulue Barat di utara Simeulue, manakala Jamu (juga dipanggil *Kamano*), terkait dengan bahasa Minangkabau, dituturkan di ibu kota Sinabang dan telah menjadi *lingua franca* pulau itu.

## Rujukan

## Bacaan lanjut
* 
*
Bahasa Lampung Api

**Lampung Api** adalah sebuah dialek bahasa Lampung yang ditutur di bagian barat, tengah dan selatan Provinsi Lampung serta selatan Sumatra Selatan.

## Pautan luar
* kamus.lampung.cc, "Kamus Bahasa Lampung Online Dialek A" 
*
Bahasa Dayak Krio

**Bahasa Dayak Krio** atau **Kereho** ialah sebuah bahasa Kayan daripada orang Dayak Krio di Kalimantan Barat, Indonesia.

## Rujukan

## Pautan luar
*entri bahasa Keriu dalam tesaurus linguistik Institut Kajian Asia Tenggara dan Caribbean Diraja Belanda (KITLV).
Bahasa Bakati'

**Bahasa Bakati**' (juga Bekatiq atau Bakati) ialah sebuah bahasa Dayak di Kalimantan, Indonesia.

## Rujukan

## Bacaan lanjut

*
Bahasa Semandang

**Bahasa Semandang** or **Onya Darat** ialah sebuah bahasa Dayak di Borneo. Pada 2020, kod ISO 639-3 asal untuk Semandang dipecahkan kepada tiga kod berasingan bagi Beginci, Gerai dan Semandang.

## Rujukan
Bahasa Kohin

**Bahasa Kohin**, juga dikenali sebagai *(Bahasa) Seruyan*, ialah sebuah bahasa Barito di pusat Kalimantan, Indonesia.
## Rujukan
Bahasa Basap

**Bahasa Basap** ialah bahasa Austronesia yang dituturkan di Borneo, Indonesia. Dalam wilayah Kalimantan Timur dan Kalimantan Utara, penutur Basap tersebar di seluruh wilayah Berau, Bulungan, Kutai Kartanegara, Penajam Paser Utara, dan Kutai Timur. Dialek yang ada termasuk Jembayan, Bulungan, Berau, Dumaring, Binatang, dan Karangan, menurut *Ethnologue*.

Smith (2018) menganggap Basap telah membentuk sebahagian daripada perkaitan kuno bentuk awal bahasa Barito di timur Kalimantan.

## Rujukan
Bahasa Ot Danum

**Ot Danum** ialah bahasa Barito di tengah Borneo, Indonesia, yang dituturkan oleh orang Ot Danum. Dialek yang ditutur termasuk *Cihie* dan *Dohoi*.

## Rujukan
Bahasa Sanggau

**Bahasa Sanggau** ialah sebuah bahasa Dayak di Borneo. Aneka dialek Sanggau didapati agak berbeza, dan mungkin bahasa yang berbeza.

## Rujukan
Agama Hawaii

**Agama Hawaii** meliputi amalan dan kepercayaan anutan penduduk asli kepulauan Hawaii yang nekadewa dan juga animistik.

Ia berasal dari anutan orang Tahiti dan penduduk kepulauan Pasifik lainnya yang mendarat di kepulauan Hawaii antara tahun 500 hingga 1300 Masihi. Amalan dan anutan dalam agama dipegang pulau-pulau berasingan diseragamkan setelah Raja Kamehameha I menyatukan semua pulau dalam kerajaan Hawaii diasaskan baginda.

Saat ini, agama Hawaii dilindungi oleh Undang Kebebasan Beragama Penduduk Asli Amerika Syarikat tahun 1996.

## Kepercayaan
Pengisahan terciptanya semesta alam dalam anutan ini dipelihara dalam suatu serapah perturunan raja bernama Kumulipo. Menurut serapah ini, dunia diciptakan berperingkat dalam 16 kala (*wā*): haiwan dan tumbuhan seperti landak laut dan rumpai laut, ikan, serta burung unggas lahir dalam tujuh kala pertama. Dewa-dewi muncul pada kala kelapan (*ka wā e walu*), manakala manusia lahir selepas kala kesembilan (*ka wā e iwa*).

### Dewa-dewi
Loka para betara dipenghului empat:

* Kāne: dewa hutan, langit dan kelahiran
* Kanaloa: dewa lautan, kembar Kāne 
* Kū: dewa perang
* Lono: dewa kesuburan, pertanian dan hujan

Dewa-dewi penting lainnya adalah Laka, Kihawahine, Haumea dewi peranakan, Papahānaumoku dewi bumi, dan Pele dewi gunung berapi. Selain itu, empat puluh dewa Kāne (*ke kanahā*), empat ratus dewa dan dewi (*ka lau*), banyak sekali dewa dan dewi (*ke kini akua*) dan roh mati (*na unihipili*). Makhluk halus paling rendah sekali adalah *aumakua*, semangat pelindung keluarga yang menjelma dari roh-roh tetua yang meninggal dalam bentuk haiwan atau alam semula jadi seperti batu dan pokok.

## Amalan
*Kahuna* adalah pendeta yang mengantara para betara dengan manusia biasa malah berperanan sebagai bomoh penyembuh sakit.

### Kapu

Kapu adalah aturan pantang larang ketat yang pernah dikenakan terhadap masyarakat Hawaii menjaga kesucian dan kekuatan semangat pembesar mahupun sesama kaum lelaki perempuan. Amalan ini diduga berasal dari Pāao, pemuka agama atau ketua suku dari Tahiti yang tiba di Hawaii sekitar tahun 1200. 

Sistem kapu dihapuskan oleh Raja Kamehameha II melalui undang-undang *ai noa* pada tahun 1819.

## Rujukan

## Bacaan lanjut

* 
* 
* 
*
Bendera Guatemala

**Bendera Guatemala** terdiri dari sebidang tiga jalur biru putih biru menegak dari bendera kibaran Republik Persekutuan Amerika Tengah dihiasi jata negara Guatemala di tengahnya.

## Lihat pula

* Jata negara Guatemala

## Rujukan
Jata negara Guatemala

**Jata negara [[Guatemala]]** diciptakan 1871 pada ulang tahun ke-50 kemerdekaannya dari Empayar Sepanyol dalam Republik Persekutuan Amerika Tengah. Perintah Eksekutif No. 33 18 November menggambarkannya seperti berikut:*Las armas de la República serán: un escudo con dos rifles y dos espadas enlazadas con dos ramas de laurel, en cada campo celeste claro. El centro será cubierto con un pergamino, que contendrá la siguiente leyenda en letras de oro: Libertad 15 de setiembre de 1821; figurando en la parte superior un Quetzal como símbolo de la independencia y autonomía de la nación.*("Jata Republik akan menjadi: sebuah perisai disamping dua patah raifal dan dua bilah pedang menyilang dikelilingi selingkar daun dafnah atas sebidang warna biru langit. Tengahnya memegang segulung kertas kulit bertulis "Merdeka 15 September 1821" bertinta emas dan di atasnya seekor burung ketsal lambang kebebasan dan kemandirian negara [Guatemala].")Jata ini direka Juan Bautista Frener, seorang pengukir yang bekerja dalam kilang wang Guatemala atas permintaan Presiden Miguel García Granados. Keterangan rinci tepat rekaannya dilanjutkan dalam sepucuk surat perintah tarikh 12 September 1968 di bawah pemerintah President Julio César Méndez Montenegro.

Raifal yang digambarkan pada jata negara ini jenama Remington dikilangkan di Madison, Carolina Utara, Amerika Syarikat, jenama yang masih wujud dan digunakan para pejuang kemerdekaan Guatemala ketika itu.

## Rujukan
Hawaiʻi Ponoʻī

***Hawaii Ponoī*** ("Empunya Hawaii") adalah lagu negeri Hawaii sejak kemasukannya dalam Amerika Syarikat tahun 1956.

Ia asalnya lagu kebangsaan Kerajaan Hawaii yang berdaulat menggantikan *[[He Mele Lahui Hawaii]]* gubahan Puteri Liliʻuokalani dari 1876 hingga digulingkan tahun 1893, Seni katanya ditulis pada 1874 oleh Raja Kalākaua diiringi muzik gubahan Kapten Henri Berger, ketua pancaragam diraja pada masa itu. 

## Lirik

## Rujukan

## Sumber

* Huapala ~ Hawaiian Music and Hula Archives ~ recording of melody available at website
Dusuki Ahmad

Dato' Haji **Dusuki bin** Haji **Ahmad** (lahir 1941) ialah seorang ahli politik di Malaysia yang kini menyandang sebagai Pengerusi Majlis Ulama UMNO. Beliau pernah menyandang sebagai Ahli Parlimen Tumpat selama dua penggal mewakili Barisan Nasional dan pernah dilantik sebagai Yang Dipertua Yayasan Dakwah Islamiah Malaysia.

## Keluarga
Dusuki ialah anak kepada pasangan ilmuwan Islam. Bapanya ialah Tuan Guru Haji Ahmad bin Ismail Batu Tiga, manakala ibunya ialah Hajah Khadijah anak perempuan kepada ulama Kelantan, Tok Selehor. Salah seorang anak Dusuki ialah tokoh politik Malaysia, Dr Asyraf Wajdi Dusuki.

## Anugerah dan pengikirafan

### Darjah kebesaran

* :
* Darjah Kebesaran Mahkota Pahang Yang Amat Mulia Peringkat Kedua, Darjah Indera Mahkota Pahang (DIMP) - **Dato**' (1985).
* :
* Darjah Yang Mulia Pangkuan Negara Pangkat Ketiga, Johan Mangku Negara (JMN) - 1991

## Rujukan
Mırra

**Mırra** ialah sejenis kopi tradisional yang disediakan di wilayah Hatay, Adana, Urfa dan Mardin di Turki, serta di beberapa negara Arab seperti Lubnan dan Syria, yang juga kadangkala dirujuk sebagai kopi Arab kerana namanya. berasal daripada bahasa Arab; *mur* bermaksud pahit. Oleh kerana ia sangat pahit dan gelap, ia dihidangkan dalam cawan kecil tanpa pemegang yang sama saiznya dengan cawan espresso Itali. Biji kopi untuk Mırra adalah biji kopi arabica biasa yang dibakar dua kali untuk menambah rasa pahit. Ia dikisar supaya ia masih berbutir, tidak seperti kopi Turki, yang lebih seperti serbuk. Kopi dimasukkan ke dalam periuk kecil yang dididihkan yang atasnya sempit dipanggil cezve, dan air ditambah, biasanya disertai dengan buah pelaga untuk memberikan rasa yang lebih aromatik.

Mırra direbus beberapa kali sehingga tinggal cecair gelap pekat. Mırra dihidangkan dalam cezve yang lain. Orang yang menghidangkannya mengisi separuh cawan dan menyerahkannya kepada tetamu, yang meminumnya dan mengembalikan cawan itu untuk diisi separuh lagi dan diserahkan kepada tetamu seterusnya. Semasa cawan beredar di kalangan tetamu, masing-masing menyerahkannya semula kepada pelayan selepas selesai. Jika tidak, menurut tradisi, seseorang mesti mengisi cawan dengan emas, dan sama ada berkahwin dengan orang yang berkhidmat, atau membantu mereka berkahwin.

## Rujukan

## Pautan luar

* Biji Kopi Gourmet
Malaysia di Sukan Remaja Komanwel

**Malaysia** mula menyertai Sukan Remaja Komanwel pada edisi pertama temasya itu iaitu pada tahun 2000. Malaysia juga telah menghantar atlet dalam semua edisi yang telah diadakan.

## Kutipan pingat

## Lihat juga

* Malaysia di Sukan Komanwel
* Malaysia di Sukan Olimpik Remaja
* Malaysia di Sukan Remaja Asia
Pekmez

**Pekmez** (, ) ialah sirap seperti molase yang diperolehi selepas memekatkan jus buah-buahan, terutamanya anggur dengan merebusnya dengan agen koagulan seperti abu kayu atau biji karob tanah. Ia digunakan sebagai sirap atau dicampur dengan tahini untuk sarapan pagi. Di Azerbaijan, pekmez juga dicampur dengan yogurt asli dan dimakan sebagai minuman semasa musim panas.

## Etimologi
Pekmez secara etimologi Oghuz, ia dipanggil *bekmes* pada masa lalu. Catatan bertulis tertua direkodkan dalam kamus tahun 1073 *[[Dīwān Lughāt al-Turk]]* oleh Mahmud al-Kashgari. 

## Sejarah
Molase buah, defrutum, kembali ke zaman klasik. 

Semasa era Byzantine, wilayah Trapezus (Trebizond moden) menanam pokok mulberi untuk ulat sutera. Orang Armenia tempatan menggunakan mulberi untuk membuat sirap manis yang dipanggil *petmez* atau *pekmez*, istilah yang berasal dari Parsi; orang Yunani membuat sirap anggur, *siraios* (σιραίος). Selepas Empayar Byzantine jatuh, istilah *petmez* menggantikan nama Yunani untuk sirap anggur dalam bahasa Yunani, dalam bentuk *petimezi*.

## Varian serantau
Di Turki, bit gula (*şeker pancarı*), buah tin (*incir*) atau mulberi ( *dut* ) sering digunakan, serta buah juniper (*andiz*). *Pekmez* yang diperbuat daripada carob (*keçiboynuz* atau *harnup*) menjadi popular dan disyorkan sebagai rawatan untuk anemia kekurangan zat besi.  Di Azerbaijan, pekmez kebanyakannya dibuat daripada mulberi, anggur, rosehip atau delima.

Di Balkan, teksturnya lebih seperti jem dan biasanya diperbuat daripada plum.  Di Greece, ia dipanggil petimezi (πετιμέζι).

Dalam masakan Arab, *dibs* atau *dibis* (di sesetengah kawasan dipanggil "robb" atau "rubb") dibuat daripada buah delima, anggur, carob, atau kurma.

## Lihat juga

* Sirap anggur
* Senarai hidangan anggur
* Senarai sirap
* Molase delima
* Kurma madu

## Rujukan

## Bacaan lanjut

* Kementerian Pertanian di Turki, halaman arkib

## Pautan luar

*
Brunei di Sukan Paralimpik

Brunei membuat penampilan sulung Sukan Paralimpik dalam Sukan Paralimpik Musim Panas 2012 di London,  menghantar seorang wakil untuk bertanding dalam sukan olahraga.

## Lihat juga

* Brunei di Sukan Olimpik

## Rujukan
Tayo the Little Bus

***Tayo the Little Bus*** () ialah siri animasi komputer Korea Selatan yang dicipta oleh Iconix Entertainment, Sistem Penyiaran Pendidikan dan Kerajaan Metropolitan Seoul. Rancangan itu dihasilkan dengan bantuan pentadbiran Datuk Bandar Seoul Oh Se-hoon. Ia mula disiarkan di Korea Selatan di EBS pada 2010 dan versi bahasa Inggeris bagi siri itu mula disiarkan di Disney Junior (Asia) pada 2010, dengan Disney Junior (Australia dan New Zealand) menyiarkannya pada 2011. Di Amerika Syarikat dan Kanada, Hulu ialah pengedar eksklusif siri ini, meskipun musim ketiga dan keempat terdapat di Netflix. Di Malaysia, siri ini disiarkan di Astro Ceria dengan alih suara Bahasa Melayu.

Siri ini mengisahkan empat bas di bandar yang dihuni dengan kenderaan antropomorfik: Tayo (Bas 120), Rogi (Bas 1000), Lani (Bas 02), dan Gani (Bas 1339).

Siri ini tersedia dalam bahasa Korea, Inggeris, Sepanyol, Jepun, Turki, Jerman dan Rusia di saluran YouTube rasmi syarikat produksi untuk siri ini.

## Rujukan

## Pautan luar

* 
* ''Tayo the Little Bus'' at EBS
Jalan Negeri Kedah K256

**Jalan Negeri Kedah K256** (Jalan Kampung Pering atau Jalan Kampung Wang) ialah jalan negeri berstatus biasa yang terletak di bahagian utara Daerah Kubang Pasu, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kubang Pasu. K256 memiliki panjang keseluruhan iaitu, , yang bertindak menghubungkan Kampung Pering di barat dan Kampung Kubang Menerong di timur.

## Gambaran keseluruhan
Jalan Negeri K256 bermula sebagai kilometer sifar di barat kawasan perkampungan Kampung Pering, di mana K256 bertemu dengan Jalan Persekutuan 175 (Jalan Kodiang). K256 akan melintasi dua batang saliran, yang pertama ialah Terusan Utara manakala lintasan kedua ialah Sungai Pering, lalu memasuki kawasan perkampungan Kampung Pering. Ia akan melengkung sedikit, menuju ke timur laut dan seterusnya K256 akan bertemu dengan Jalan Negeri K254 (Jalan Tok Arang), di kawasan Kampung Raja. Tidak jauh daripada simpang itu, K256 akan bersimpang dengan Jalan Negeri K258 (Jalan Kubang Menerong), sebuah jalan ke Kampung Kubang Menerong.

K256 akan membengkok ke selatan, memasuki kawasan pentadbiran Mukim Ah, dan meninggalkan kawasan pentadbiran Mukim Pering, di samping memasuki perkampungan Kampung Wang. K256 akan melalui kawsan pertanian sawah padi di sepanjang jajaran ini sehingga tamat, melalui kawasan perkampungan tersusan Kampung KEDA Wang, Kampung Kubang Chenok dan Kampung Kubang Menerong Dalam. K256 tiba di penamat timurnya di simpang tiga Jalan Negeri K104 (Jalan Napoh–Padang Sera), di kawasan perkampungan Kampung Kubang Menerong.

Secara keseluruhannya, jajaran Jalan Negeri K256 yang telah diwarta terletak dalam kawasan pentadbiran Mukim Ah dan Mukim Pering. Bagi untuk perkhidmatan penyelanggaran jalan, K254 terletak di Zon 4 selian JKR Daerah Kubang Pasu. K255 juga merupakan jalan raya tunggal timur–barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K255 dikenali sebagai Jalan Kampung Pering/Kampung Wang MK Ah dalam Sistem Maklumat Rekod-Rekod Jalan Raya Malaysia (MARRIS).

## Senarai persimpangan
Kesemua bahagian jalan negeri ini terletak di Daerah Kubang Pasu, Kedah, Malaysia.

|-

## Rujukan
Iconix Entertainment

**Iconix Co, Ltd.** () ialah sebuah studio hiburan yang berpangkalan di Seoul, dan merupakan syarikat hiburan utama Korea Selatan yang dibentuk oleh penggabungan Iconix. Syarikat itu biasanya dirujuk sebagai "Iconix", nama yang sama digunakan dalam penjelmaan Iconix sebelumnya.

Iconix juga melesenkan anime untuk keluaran Korea dan menghasilkan rancangan TV animasi; ini terdiri daripada alih suara Korea Selatan *[[Magical DoReMi|Ojamajo Doremi]]* Animasi Toei dan siri Korea *Michel*. Iconix dimiliki bersama oleh syarikat animasi Toei Animation, SK Broadband, Ocon Animation Studio, Roi Visual dan DR Movie.

## Pautan luar
* Laman web rasmi (dalam bahasa Korea)
* Laman web Inggeris
* Laman utama Studio Kaab - Iconix associate
Kerajaan Metropolitan Seoul

**Kerajaan Metropolitan Seoul** ialah kerajaan tempatan Seoul, Korea Selatan. Datuk Bandar dipilih untuk tempoh empat tahun oleh warga Seoul dan bertanggungjawab ke atas pentadbiran kerajaan bandar. Kerajaan Metropolitan Seoul berurusan dengan hal ehwal pentadbiran sebagai ibu kota Korea Selatan. Oleh itu, ia lebih terpusat daripada kebanyakan bandar lain, dengan kerajaan bandar bertanggungjawab ke atas institusi pemulihan, pendidikan awam, perpustakaan, keselamatan awam, kemudahan rekreasi, sanitasi, bekalan air dan perkhidmatan kebajikan.

Dalam kerajaan bandar, terdapat 5 pejabat, 32 biro, dan 107 bahagian. Ibu pejabat terletak di bangunan Dewan Bandaraya Seoul yang terletak di Taepyeongno, Jung-gu, Seoul. Kerajaan bermula pada 28 September 1946 sebagai Kerajaan Bandaraya Seoul yang menjadi Kerajaan Metropolitan Seoul pada 15 Ogos 1949. Kerajaan Metropolitan Seoul mempunyai seorang datuk bandar dan tiga naib datuk bandar, dengan seorang bertanggungjawab dalam hal ehwal politik dan dua lagi bertanggungjawab dalam hal ehwal pentadbiran. Seoul dibahagikan kepada 25 *gu* autonomi dan 522 dong pentadbiran.

Institut Seoul (SI), badan pemikir untuk bandar itu, telah ditubuhkan pada 1992 oleh Kerajaan Metropolitan Seoul. Ia dahulunya dikenali sebagai The Seoul Development Institute (SDI). SI menyokong proses membuat dasar pentadbiran perbandaran dengan menjalankan penyelidikan intensif dan bekerjasama dengan institut penyelidikan dalam dan luar negara. SI berusaha untuk bekerjasama dan berkomunikasi dengan warga Seoul "untuk memastikan kesahihan pelbagai penyelidikan dasarnya".

## Rujukan
Syarikat penerbitan

**Syarikat penerbitan**, **rumah penerbitan**, **studio penerbitan** atau **pasukan penerbitan** ialah studio yang mencipta karya dalam bidang seni persembahan, seni media baharu, filem, televisyen, radio, komik, seni interaktif, permainan video, laman web, muzik dan video. Kumpulan ini terdiri daripada kakitangan teknikal untuk menghasilkan media, dan sering diperbadankan sebagai penerbit komersial. Umumnya istilah ini merujuk kepada semua individu yang bertanggungjawab ke atas aspek teknikal untuk mencipta produk tertentu, tidak kira di mana dalam proses kepakaran mereka diperlukan, atau berapa lama mereka terlibat dalam projek. Sebagai contoh, dalam persembahan teater, pasukan penerbitan bukan sahaja mempunyai krew larian, tetapi juga penerbit teater, pereka dan arahan teater.

## Rujukan
Upfield

**Upfield Holdings B.V.** ialah syarikat makanan Belanda yang memiliki pelbagai jenama marjerin, lepa makanan dan makanan berasaskan tumbuhan, termasuk Flora dan Blue Band. Ia menyatakan bahawa ia merupakan syarikat barangan pembungkusan pengguna berasaskan tumbuhan terbesar di dunia, beroperasi di 95 negara.

Upfield telah dipisahkan daripada Unilever dan dibeli oleh firma pelaburan Kohlberg Kravis Roberts (KKR) pada 2018 dengan harga AS$ 8.04 bilion.

## Sejarah
Marjerin ialah salah satu produk pertama yang dijual oleh syarikat itu yang akan bergabung dengan Unilever. Antoon Jurgens dari Oss, Belanda, memperoleh paten untuk membuat marjerin daripada penciptanya Hippolyte Mège-Mouriès pada tahun 1871.  Melalui beberapa siri penggabungan syarikat Jurgens menjadi Margarine Unie pada tahun 1927 dan kemudian Unilever pada tahun 1929.  Sejak itu, Unilever telah menambah jenama marjerin dan makanan yang lain.

Walaupun bahagian lepa makanan Unilever mengekalkan margin keuntungan yang kukuh, pada abad ke-21 jualan merosot apabila ramai pengguna beralih kepada mentega. Dalam tempoh lima tahun yang membawa kepada 2014, jualan marjerin jatuh 6%, manakala jualan mentega meningkat 7%. 

Berikutan percubaan pengambilalihan Februari 2017 oleh Kraft Heinz, ketua eksekutif Unilever Paul Polman membuat ikrar kepada pelabur untuk meningkatkan pulangan. Pada April tahun yang sama, Unilever meletakkan marjerin dan menyebarkan bahagian untuk jualan dengan tujuan mengembalikan tunai bersih daripada jualan kepada pemegang saham. 

Jualan itu mencetuskan perang bidaan dalam kalangan firma pembelian termasuk Apollo Global Management, CVC Capital Partners, Clayton, Dubilier & Rice dan Bain Capital. Menurut Bloomberg, ia merupakan pembelian berleverage terbesar di Eropah pada 2017. Pada Disember 2017, Unilever menerima tawaran €6.8 bilion daripada firma pelaburan KKR. Pembelian itu, yang telah selesai pada Julai 2018, dibiayai oleh dana ekuiti persendirian Eropah dan Amerika Utara yang berada di bawah kawalan KKR. Jenama dalam jualan mewakili kira-kira 7% daripada perniagaan global Unilever.

Pada Januari 2020 mereka membeli Violife, jenama keju berasaskan tumbuhan.

Berikutan kejatuhan jualan marjerin apabila pengguna beralih kepada mentega, sejak musim panas 2020 syarikat itu lebih menumpukan pada pasaran "berasaskan tumbuhan", juga menuntut kemampanan, untuk meningkatkan jualan. Kumpulan juga mengumumkan ia akan melabur €50 juta dalam kemudahan untuk penyelidikan dan pembangunan produk berasaskan tumbuhan, yang akan dibuka pada penghujung 2021.

## Rujukan

## Pautan luar
*
Lotus Bakeries

**Lotus Bakeries** ialah sebuah syarikat biskut Belgium, ditubuhkan pada tahun 1932, dengan ibu pejabatnya di Lembeke, Kaprijke, Belgium. Lotus terkenal dengan biskut speculoos dan produk berasaskan biskut, berjenama sebagai **Lotus Biscoff** di Amerika Syarikat, United Kingdom, Australia, Brazil, Jerman dan India. Syarikat itu telah menjadi kumpulan antarabangsa. Jenama termasuk Lotus, Lotus Biscoff, Dinosaurus, Peijnenburg, Annas, Nākd, TREK, BEAR dan Kiddylicious.

## Produk

* Speculoos / biskut berkaramel Biscoff
* Taburan mentega kuki Speculoos / Biscoff (tersedia dalam tekstur yang licin dan *rangup*, serupa dengan varian mentega kacang)
* Jenis donat Lotus Krispy Kreme

## Rujukan

## Pautan luar

*
Kohlberg Kravis Roberts

**KKR & Co. Inc.**, juga dikenali sebagai **Kohlberg Kravis Roberts & Co.**, ialah syarikat pelaburan global Amerika yang menguruskan pelbagai kelas aset alternatif, termasuk ekuiti persendirian, tenaga, infrastruktur, hartanah, kredit dan, melalui rakan kongsi strategiknya, dana lindung nilai. Setakah 31 Disember 2022, firma itu telah menyelesaikan lebih daripada 690 pelaburan ekuiti persendirian dalam syarikat portfolio dengan kira-kira $700&nbsp;bilion daripada jumlah nilai perusahaan. Setakat 31 Disember 2022, aset di bawah pengurusan (AUM) dan aset yang membayar yuran di bawah pengurusan (FPAUM) ialah $504&nbsp;bilion dan $412&nbsp;bilion, masing-masing.

## Rujukan

## Pautan luar
*
Sensodyne

**Sensodyne** ialah jenama ubat gigi dan ubat kumur yang disasarkan kepada orang yang mempunyai gigi sensitif. Sensodyne dimiliki oleh Haleon dan dipasarkan di bawah nama Shumitect di Jepun.

## Rujukan

## Pautan luar
*
Jalan Negeri Kedah K252

**Jalan Negeri Kedah K252** (Jalan Bendang Tok Leh–Batu 15 atau Jalan Changkat Setol) ialah jalan negeri berstatus biasa yang terletak di bahagian utara Daerah Kubang Pasu, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kubang Pasu. K266 memiliki panjang keseluruhan iaitu, , yang bertindak menghubungkan Kampung Bendang Tok Leh di barat dan Kampung Batu 15 di timur.

## Gambaran keseluruhan
Jalan Negeri K252 bermula sebagai kilometer sifar di perkampungan Kampung Bendang Tok Leh, berdekatan dengan kawasan perumahan Taman Resak, Taman Seri Meranti, Taman Mernati dan Taman Keruing, di simpang tiga FT276 (Jalan Lama Changlun). K252 akan memasuki kawasan perkampungan Kampung Changhai, dan menuju ke tenggara dengan menelusuri kawasan perumahan Taman Seraya dan Taman Akasia. K252 akan membuat lintasan pertama dengan Sungai Titi Serong, berdekatan dengan perumahan Taman Akasia 2, lalu membuat pertemuan secara simpang empat dengan Jalan Negeri K253 (Jalan Kampung Baru). Lintasan Sungai Titi Serong merupakan sempadan antara zon kawasan bandar Changlun dan Mukim Temin.

K252 akan melintang dan melalui kawasan perhutanan kecil, dan perkampungan, lalu bersimpang dengan jalan akses ke Taman Saga. Di Kampung Changkat Setol, K252 akan membuat dua kali lintasan dengan dua batang sungai yang berbeza namanya, iaitu Sungai Tok Kassim di kilometer 2.1 dan Sungai Badak di kilometer 2.4. Sebelum lintasan pertama, terdapat simpang kecil ke jalan kampung (Jalan Perhubungan Desa; JPD) ke Kampung Rawa. Melepasi lintasan ketiga, terdapat simpang kecil ke Kampung Tok Kong. K252 akan menuju ke timur laut bermula di sini, dan akan melalui kawasan perhutanan di kaki Bukit Tunggal dan kependudukan yang jarang. Sebaik sahaja memasuki kawasan perkampungan Kampung Batu 15, K252 akan membengkok ke utara menuju ke penamat timurnya, di simpang FT276 (Jalan Baru Changlun). Simpang ini hanya boleh diakses oleh pengguna dari arah Universiti Utara Malaysia (UUM) sahaja.

Secara keseluruhannya, hampir kesemua jajaran Jalan Negeri K252 yang telah diwarta terletak dalam kawasan pentadbiran Mukim Temin. Bagi untuk perkhidmatan penyelanggaran jalan, K252 terletak di Zon 2 selian JKR Daerah Kubang Pasu. K252  juga merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K252 dikenali sebagai Jalan Kampung Changhai/Kampung Bendang Tok Leh/Kampung Changkat Setoi dalam Sistem Maklumat Rekod-Rekod Jalan Raya Malaysia (MARRIS).

## Senarai persimpangan
Kesemua bahagian jalan negeri ini terletak di Daerah Kubang Pasu, Kedah, Malaysia.

|-

## Rujukan
Jalan Negeri Kedah K258

**Jalan Negeri Kedah K258** (Jalan Kubang Menerong) ialah jalan negeri berstatus biasa yang terletak di bahagian utara Daerah Kubang Pasu, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kubang Pasu. K255 memiliki panjang keseluruhan iaitu, , yang bertindak menghubungkan Kampung Raja di utara dan Kampung Kubang Menerong di selatan.

## Gambaran keseluruhan
Jalan Negeri K258 bermula sebagai kilometer sifar di kawasan perkampungan Kampung Raja, salah satu kampung di Mukim Pering, di pertemuan Jalan Negeri K256 (Jalan Kampung Pering). K258 akan melalui kawasan pertanian sawah padi yang diusahakan oleh penduduk setempat. Seterusnya, K258 akan memasuki zon pecahan pentadbiran Mukim Ah dan meninggalkan Mukim Pering, lalu berkelok ke arah barat daya, dengan menelusuri kawasan perkampungan berselerak Kampung Kubang Menerong Dalam. Di sini, K258 akan melalui kawasan penanaman kelapa sawit dan pokok getah yang ditanam di sepanjang jalan. Sebelum penamat selatannya tiba, K258 akan berkelok menuju ke simpang tiga Jalan Negeri K104 (Jalan Napoh–Padang Sera), yang di mana K258 akan tamat di sini, di kawasan perkampungan Kampung Kubang Menerong.

Secara keseluruhannya, jajaran Jalan Negeri K258 yang telah diwarta terletak dalam kawasan pentadbiran Mukim Ah dan Mukim Pering. Bagi untuk perkhidmatan penyelanggaran jalan, K258 terletak di Zon 4 selian JKR Daerah Kubang Pasu. K258 juga merupakan jalan raya tunggal utara–selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K258 dikenali sebagai Jalan Kubang Menerong/Kampung Tok Arang dalam Sistem Maklumat Rekod-Rekod Jalan Raya Malaysia (MARRIS).

## Senarai persimpangan
Kesemua bahagian jalan negeri ini terletak di Daerah Kubang Pasu, Kedah, Malaysia.

|-

## Rujukan
Jalan Negeri Kedah K257

**Jalan Negeri Kedah K257** (Jalan Kampung Siputih) ialah jalan negeri berstatus biasa yang terletak di bahagian utara Daerah Kubang Pasu, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kubang Pasu. K255 memiliki panjang keseluruhan iaitu, , yang bertindak menghubungkan Kampung Siputeh di barat dan Kampung Padang Sera di timur.

## Gambaran keseluruhan
Jalan Negeri K257 bermula sebagai kilometer sifar di kawasan perkampungan Kampung Padang Sera, di mana K257 bertemu dengan Jalan Persekutuan 175 (Jalan Kodiang), di hadapan Sekolah Kebangsaan Siputeh. K257 merupakan jalan akses utama ke empat kawasan perkampungan sekaligus, iaitu Kampung Pulau, Kampung Puteri Lindungan Bulan, Kampung Seberang Siputeh dan Kampung Siputeh dan sebagai jalan pelancongan ke Makam Puteri Lindungan Bulan. K257 akan melintasi dua terusan buatan manusia, iaitu terusan pertama dari Terusan Lana Bulu dan terusan kedua bernama Sungai Pering, yang bermuara di Sungai Perlis, berdekatan dengan Sekolah Menengah Kebangsaan Agama Jerlun. Lintasan terusan pertama meruapakan sempadan antara Bandar Padang Sera, di Mukim Ah dan Mukim Pering. Lintasan kedua iaitu lintasan Sungai Pering merupakan sempadan Kampung Siputeh. Selepas melepasi lintasan itu, terdapat sebuah jalan kampung (Jalan Perhubungan Desa; JPD) ke Makam Puteri Lindungan Bulan serta kawasan perkampungan Kampung Puteri Lindungan Bulan. K257 akan tamat di simpang tiga jalan tanpa nama di Kampung Siputeh.

Secara keseluruhannya, jajaran Jalan Negeri K257 yang telah diwarta terletak dalam kawasan pentadbiran Mukim Ah dan Mukim Pering. Bagi untuk perkhidmatan penyelanggaran jalan, K257 terletak di Zon 4 selian JKR Daerah Kubang Pasu. K257 juga merupakan jalan raya tunggal timur–barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K257 dikenali sebagai Jalan Padang Sera/Siputih dalam Sistem Maklumat Rekod-Rekod Jalan Raya Malaysia (MARRIS).

## Senarai persimpangan
Kesemua bahagian jalan negeri ini terletak di Daerah Kubang Pasu, Kedah, Malaysia.

|-

## Rujukan
Plus ultra

***Plus ultra*** (, , "[semakin] ke hadapan") ialah frasa Latin dan moto kebangsaan Sepanyol. Pembalikan frasa asal *non plus ultra* ("tiada apa-apa lagi di luar"), dikatakan telah ditulis sebagai amaran pada Tiang Hercules di Selat Gibraltar (yang menandakan tepi dunia yang diketahui pada zaman dahulu), ia menjadi suatu metafora berkenaan mengambil risiko dan berusaha demi kecemerlangan. Versi asalnya, moto peribadi Maharaja Rom Suci Charles V, juga Duke Burgundy dan Raja Sepanyol, ialah *Plus oultre* dalam bahasa Perancis. Moto itu telah diterima pakai beberapa dekad selepas penemuan Dunia Baru oleh Christopher Columbus.

## Sejarah
*Plus oultre*, bahasa Perancis untuk "di hadapan", telah diterima pakai oleh Duke muda Burgundy dan Raja Sepanyol baharu Charles dari Habsburg sebagai moto peribadinya atas cadangan penasihatnya Luigi Marliano, seorang doktor Itali, pada 1516. Ia adalah lambang visi Marliano tentang empayar Kristian yang menjangkaui sempadan Dunia Lama, kini Charles juga mengawal wilayah di Dunia Baru melalui mahkota Sepanyol, dan dikaitkan dengan keinginan untuk membawa Reconquista melepasi Gibraltar ke Utara Afrika, dan menghidupkan semula perang salib tradisi kesatria. Moto itu mula-mula direkodkan di belakang kerusi Charles di gereja St Gudule, Brussels. Orang Sepanyol menterjemah bahasa Perancis asal ke dalam bahasa Latin oleh kerana permusuhan yang mereka hadapi terhadap penasihat dan menteri Burgundia berbahasa Perancis yang dibawa Charles ke Sepanyol dari Negara Rendah. Pada kemasukan Charles ke Burgos pada 1520, sebuah gerbang telah dipasang pada satu sisi, "Plus ultra", dan di sisi yang lain "Semua Afrika menangis kerana ia tahu bahawa anda mempunyai kunci [Gibraltar dan] harus menjadi tuannya." *Plus oultre* terus digunakan di Negara Rendah Burgundia dan juga muncul di panel kayu istana Charles di Granada . Akibat pemilihan Charles sebagai Maharaja Rom Suci, kedua-dua *Plus oultre* dan *Plus ultra* mula digunakan di Itali dan Jerman, bersama-sama dengan terjemahan Jerman yang kurang berjaya, *Noch Weiterer*. Di Sepanyol, moto Latin terus popular selepas kematian Charles V. Ia muncul dalam propaganda Habsburg dan digunakan untuk menggalakkan penjelajah Sepanyol untuk mengabaikan amaran lama dan merentasi Tiang Hercules. Hari ini, ia dipaparkan pada kedua-dua bendera dan jata Sepanyol.

## Rujukan
Lee Poh Ping

**Lee Poh Ping** (simplified Chinese:李宝平; traditional Chinese: 李寶平; 1 April 1942 – 21 November 2016) ialah seorang profesor dan ahli akademik bidang sains politik di Malaysia . Beliau terkenal dengan kerja penyelidikannya di dalam bidang hubungan antarabangsa, sumbangan kepada pembangunan pengajian Jepun di Malaysia, dan memupuk rangkaian ahli akademik di negara ini. 

## kehidupan awal
Lee dilahirkan di Ipoh, Perak di mana beliau telah bersekolah di Sekolah Inggeris-Cina. Selepas memperolehi kelulusan sijil Senior Cambridge pada tahun 1958, beliau telah pergi menjalani latihan selama dua tahun di Maktab Perguruan Malaya di Brinsford Lodge, Wolverhampton dan kemudiannya menjadi guru sekembalinya ke Ipoh.

## Pendidikan
Pada tahun 1967, Lee telah menerima ijazah BA dalam bidang Sejarah dengan kelas pertama dari Universiti Malaya. Pada tahun 1974, Lee telah menerima ijazah PhD dalam bidang pentadbiran kerajaan dari Universiti Cornell di mana beliau telah diselia oleh Benedict Anderson . 

## Kerjaya
Lee berkerja sebagai pensyarah di Universiti Malaya dalam Bahagian Pentadbiran Awam. Beliau memperoleh jawatan profesor penuh pada tahun 1992.

Sebagai pakar dalam hubungan antarabangsa, beliau dianggap sebagai seorang pakar rujukan utama mengenai bidang tersebut di Asia Tenggara. Beliau juga telah memainkan peranan penting dalam menjemput ahli akademik antarabangsa yang terkemuka dari negara-negara yang lebih berkembang seperti Amerika Syarikat, Jepun, China dan Australia untuk berinteraksi dengan ahli akademik di institusi tempat beliau bekerja. Pada tahun-tahun akhir beliau bekerja, beliau banyak menumpukan masanya untuk mengkaji hubungan China-Malaysia di Institut Pengajian China di Universiti Malaya. Beliau adalah seorang penganalisis yang teliti dan arif dalam menggunakan maklumat yang secara konsisten untuk meningkatkan kualiti perbincangan dasar di Negara Malaysia dan Asia Tenggara.

Lee merupakan presiden untuk Persatuan Pengajian Jepun Malaysia (MAJAS) dari tahun 1998 sehingga tahun 2014. Beliau juga merupakan pengerusi Suruhanjaya Pertukaran Pendidikan Malaysia-Amerika (MACEE) pada tahun 2001 dan 2003.

## Anugerah
Pada tahun 2010, beliau telah dianugerahkan Order of the Rising Sun dari Maharaja Jepun sebagai pengiktirafan penyelidikan penting beliau mengenai hubungan luar Jepun. Anugerah tersebut telah diberikan ,melalui Duta Besar Jepun ke Malaysia ketika itu, Masahiko Horie.  

## Kehidupan peribadi
Lee telah meninggal dunia di Pusat Perubatan Universiti Malaya pada 21 November tahun 2016 selepas terjatuh.  Beliau masih berkhidmat dengan Universiti Malaya sebelum beliau meninggal dunia dengan memegang jawatan sebagai Felo Penyelidik Kanan di Institut Pengajian China.

## Penerbitan Utama

* 
* 
* 
* 
* 
* 
* 

## Rujukan


## Pautan luar

* Institut Pengajian China
* Suruhanjaya Pertukaran Pendidikan Malaysia-Amerika (MACEE)
Lumbantobing

**Lumbantobing** (tulisan Batak: ; ditulis pula sebagai **Lumban Tobing** atau **Tobing**) ialah salah satu marga Batak Toba yang berasal dari Hutatoruan V, Tarutung, Tapanuli Utara, Indonesia dan tergolong dalam kumpulan marga Si Opat Pusoran.

## Sejarah

Marga Lumbantobing juga merupakan salah satu marga yang mengalu-alukan kehadiran mubaligh Ludwig Ingwer Nommensen pada masa awal penginjilan di Tanah Batak, serta menjadi marga yang pertama kali dibaptis oleh Ludwig Ingwer Nommensen.

## Tokoh
Beberapa tokoh dengan marga Lumbantobing, antaranya ialah:
* Ferdinand Lumban Tobing
* Giovanni Tobing
* Gordon Tobing
* Joy Tobing
* Lulu Tobing

## Rujukan
Astro Arena Bola 3

**Astro Arena Bola 3** merupakan saluran sukan khas yang khusus kepada bola sepak Liga Malaysia melalui 804.